**Forbedrede kjerneteknologier**

imagePROGRAF PRO-1000 er utstyrt med nytt skrivehode, nytt blekk og en ny bildeprosessor som sammen sørger for utskrifter av høyeste kvalitet uten at det går på bekostning av ytelse eller produktivitet.

Med det nye LUCIA PRO-blekket, som er spesialutviklet for imagePROGRAF PRO-1000, kan du reprodusere bildene dine som presise fotoutskrifter. Det store dynamiske fargeomfanget gir større fargespekter og rikere detaljgjengivelse i mørkere områder, samt utskrifter med enestående holdbarhet. Den nye bildeprosessoren gir optimal skriverkontroll og skriver ut med høy hastighet, nøyaktighet og oppløsning.

**Chroma Optimizer-blekk**

Chroma Optimizer-blekket gir ensartet glans når du skriver ut på blankt papir. Chroma Optimizer-blekket påføres fotoutskriften for å dekke ujevnheter mellom blekkdråpene, og regulerer overflaterefleksjonen for naturlig fargegjengivelse i den ferdige utskriften. Dette gir bilder med dype sortfarger og hindrer bronsering (bronzing).

**Crystal-Fidelity**

Med nye imagePROGRAF PRO får man presise fargeutskrifter, med alle detaljer og skarphet fra originalbildene tatt med et Canon EOS-kamera. Den høye utskriftskvaliteten er kun oppnåelig ved å bruke Canon inn-og-utdataløsning med vårt eget bilderedigeringsprogram Digital Photo Professional og programtillegget Print Studio Pro.

**Kantløs utskrift**

Et matesystem med to papirmagasiner gjør det mulig å legge i ulike papirtyper samtidig. Det er støtte for matte, blanke og halvblanke papir fra 10 x 15 cm og opptil A2. imagePROGRAF PRO-1000 mater papiret ved hjelp av luftinnsuging, slik at papiret blir liggende flatt og ikke «flyter» under mate-/utskriftsprosessen, og du kan skrive ut kantløse bilder på kunstpapir.

**Flere bruksmuligheter**

imagePROGRAF PRO-1000 bruker den forbedrede og oppdaterte versjon 2.0.0 av Print Studio Pro-programtillegget, og har nytt skjermoppsett som gjør det enklere å tilpasse skriver-, oppsett- og fargeinnstillinger. Brukerne kan angi de innstillingene de liker best og vende tilbake til dem når det måtte passe. Fargestyringen er også enklere enn noen gang med én enkel boks for å tillate valg av ICC-profil, gjengivelse og en helt ny funksjon for elektronisk prøvetrykk (softproofing).